Stéphane Audran
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Stéphane Audran var en fransk filmskuespiller. Hun var en av sin generasjons mest markante skuespillere med sentrale roller i over hundre filmer.
Med Chabrol Audran blir først og fremst forbundet med sine reserverte rolleprestasjoner i en rekke filmer av Claude Chabrol, blant andre Cousins (Fetterne, 1959), Les Biches (To kvinner, en mann, 1968; Sølvbjørnen for beste kvinnelige skuespiller ved Filmfestivalen i Berlin), Le Boucher (Slakteren, 1970) og Poulet au vinaigre (Et lik for mye, 1984).Hun leverte også karakteristisk distansert spill i Luis Buñuels Le Charme discret de la bourgeoisie (Borgerskapets diskret sjarm, 1972; BAFTA-pris) og Bertrand Taverniers Coup de Torchon (Rent bord, 1981) og var Babette i Gabriel Axels kinosuksess Babettes gæstebud (1987). Aktiv til 2000-tallet Audran var aktiv innen både TV og spillefilm fram til slutten av 2000-tallet, og dramakomedien La fille de Monaco (2008) ble hennes siste ferdigstilte spillefilm. Hun var gift med Jean-Louis Trintignant i årene 1954–1956, og med Chabrol i perioden 1964–1980. Les mer i Store norske leksikon film i Frankrike